FRANCINE BEATON skryf Afrikaans! #Afrikaans #Romanse #Boeke #storie – Rita's Reading Room
ONTMOET FRANCINE BEATON
Romanse skrywer Francine Beaton se eerste storie- 'n kontemporêre sport romanse genoem EYE ON THE BALL- is gepubliseer in April 2018 nadat sy begin skryf in Julie 2016. Francine woon in Pretoria, maar sy is lief daarvoor om na ver plekke te reis en oorweeg Skotland haar tweede tuiste. Wanneer sy nie lees of skryf oor liefde en gelukkige eindes nie, is sy waarskynlik besig om te skilder of foto's te neem van alles wat haar aandag aangryp. Gedurende die rugbyseisoen sal jy weet waar om haar te vind. Dit sal óf langs die rugby veld of voor die televisie wees, na aanleiding van haar gunsteling spanne. Dit is waarskynlik nie moeilik om uit te vind waarom haar debuutroman, Eye on the Ball, asook die reeks, Playing for Glory, rugby as 'n tema het nie.
SOSIALE MEDIA PLATFORMS
BLOU SOMER (BLOUBERG-REEKS, BOEK 1)
'n Kortstondige verhouding net voor Kersfees was veronderstel om meer as net dit te wees. Dit was wat Nathan Sinclair vir Meghan Carstens belowe het en sy het hom geglo. Sy moes geweet het dat dit 'n leuen was en dat Nathan nie veel anders is as al die ander skobbejakke voor hom nie. Toe hulle 'n paar maande later weer ontmoet, het Meghan aanvaar dat dit verby was. Nathan het haar geïgnoreer asof die paar dae wat hulle saam op Tweekop spandeer het, nooit gebeur het nie. Meghan het dieselfde gedoen, al het dit seergemaak.
Meghan was deel van 'n bedryf wat Nathan gehaat het. Behalwe sy ma en suster, het hy enigiemand wat deel daarvan was, soos die pes vermy. Hoekom voel hy dan hierdie magnetiese aantrekkingskrag vir die verleidelike ontwerper?
'N STUKKIE BLOU HEMEL (BLOUBERG-REEKS, BOEK 2)
KLEIN BIETJIE BLOU (BLOUBERG-REEKS, BOEK 3)
JAKES SE GEHEIM (PAD NA GLORIE, BOEK 1)
"Fokus! Hou jou oog op die bal en bly weg van vroumense." As 'n professionele rugbyspeler het Jakes du Plessis se mantra nog altyd goed gewerk. Tydens 'n besoek aan Denver vir terapie, dreig 'n ontmoeting met Angie Summers om Jakes se planne omver te gooi. Spoke uit sy verlede herinner hom hoekom hy nie uitgeknip is vir 'n verhouding nie en hy vlug terug na Suid-Afrika.
Toe Angie vir Jakes du Plessis ontmoet, was sy verbaas deur die emosies wat die groot Suid-Afrikaner ontlok, veral omdat sy nog 'n ander man se ring dra.
Die noodlot het egter ander planne. Vlug het nie gehelp nie aangesien Angie in Suid-Afrika opdaag, oënskynlik om haar broer te help, maar ook in die hoop om Jakes te oortuig om hulle 'n kans te gee.
Kan Jakes sy verlede begrawe en Angie 'n tweede kans gee? Kan Angie daarin slaag om Jakes te oortuig dat liefde alles kan oorwin?
'N KANS VIR CHRISTOPHER
(PAD NA GLORIE, BOEK 2)
Daar is 'n fyn skeidslyn tussen liefde en haat …
Toe Christopher Brooks vir Riley Adams by die eerste mediakonferensie van die jaar raaksien, was dit asof iemand hom met 'n vuishou slaan. Maak nie saak watter gevoelens sy aanwakker nie. Christopher kan haar nie weer in sy hart toelaat nadat sy dit sewe jaar gelede gebreek het nie. Of kan hy?